XIII.  Monasterii Vallis Serenae protectionem suscipit, bonaque et privilegia confirmat.   (Romae, ap. S. Petrum, Jan. 5.) [HUGO,  ibid.,  II, Pr., p. 646.]
ADRIANUS episcopus, servus servorum Dei, dilectis filiis STEPHANO abbati Vallis Serenae, ejusque fratribus tam praesentibus quam futuris regularem vitam professis, in perpetuum.
Justis religiosorum desideriis consentire, ac rationabilibus eorum postulationibus clementer annuere apostolicae sedis, cui largiente Domino deservimus, auctoritatis et fraternae charitatis unitas nos hortatur. Quocirca, dilecti in Domino filii, vestris justis postulationibus clementer annuimus, et Beatae Dei genitricis semperque virginis Mariae ecclesiam, in qua divino mancipati estis obsequio, sub beati Petri et nostra protectione suscipimus, et praesentis scripti privilegio communimus; statuentes ut quascunque possessiones, quaecunque bona eadem ecclesia in praesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, Deo propitio, poterit adipisci, firma vobis vestrisque successoribus et illibata permaneant; in quibus haec propriis duximus caprimenda vocabulis: Vallem ipsam cum molendino de Succi , et usuario continui nemoris, quemadmodum a Joanne Rufo et filiis suis eidem ecclesiae concessa sunt; ecclesiam Crothildis de Vivario, liberam et immunem ab omni exactione, appendentia etiam ad eamdem ecclesiam pertinentia cum duobus vivariis et molendinis quae vulgo dicuntur Becherer et Crievecor, consuetudines etiam praedictae villae, quemadmodum a vestris praedecessoribus habebantur; decimas etiam et terragia ad eamdem ecclesiam pertinentia cum libertate adjacentis silvae; ecclesiam Sanctae Mariae de Javagio cum molendinis et appendiciis suis, terram de Ponte Roberti, terram Domini Lupi, terram Petri de Oigny quam pro filiabus suis supradictae ecclesiae contulit; terram Sancti Aniani cum molendino et appendiciis suis, decimam vero ejusdem loci sicut eam a monachis Beati Dionysii et Guidone de Margival tenetis; terram Odonis Rufi, terram de Pigmellis et appendiciis suis, terram Tenatorum, terram de Castello cum appendiciis suis, terram Matthaei de Loistris, decimam de Bonolio, et quod habetis in decima Burenville. Sane novalium vestrorum quae propriis manibus aut sumptibus colitis, sive de nutrimentis animalium vestrorum, nullus a vobis decimas exigere praesumat. Statuimus etiam ut nullus fugitivos vestros sine licentia abbatis et capituli sui et sine cautione litterarum recipiat. Sepulturam quoque loci ipsius liberam esse sancimus, ut devotioni et extremae voluntati eorum, qui se illic sepeliri deliberaverint, nisi forte excommunicati vel interdicti sint, nullus obsistat, salva tamen illarum ecclesiarum a quibus assumpti fuerint canonica justitia. Decernimus ergo ut nulli omnino hominum liceat praedictam temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed libera omnia et integra conserventur eorum, pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate et dioecesani episcopi canonica justitia. Si qua igitur, etc. Ego Guido diaconus cardinalis Sanctae Mariae in Ego Adrianus catholicae ecclesiae episcopus. Porticu. Ego Burdo presbyter cardinalis tit. Sancti Chrysogoni. Ego Hugo Ostiensis episcopus. Ego GG. Sabinensis episcopus. Ego Odo diaconus card. S. Nicolai in carcere Tulliano. Ego Julius presbyter cardinalis tit. Sancti Marcelli. Ego Henricus presbyter card. tit. SS. Nerei et Achillei. Ego Joannes presbyter card. tit. SS. Sylvestri et Martini. Datum Romae apud Sanctum Petrum per manum Rolandi Sanctae Romanae Ecclesiae presbyteri cardinalis et cancellarii, Nonis Januarii, indictione II, incarnationis Dominicae anno 1154, pontificatus vero domni Adriani IV papae, anno primo.
( Gallice

Souccy )